text:
imbucàda , nf Definition su imbucare; su cuménciu de css. cosa mescamente pentzau coment’e tempus; tretu ue cumènciat un’àtera filada o s’intrat a calecunu logu Synonyms e antonyms comintzu, inghitzu / imbucu, intrada Sentences a primu imbucada mi fiat partu unu mustajoni ◊ a prima imbucada a sos esàminos bi fit sempre su "tema" de italianu ◊ in su forru de sa cartzina s'istichiant deghe faschina a dónnia imbucada 2. in sas bàtoro imbucadas de furcaduras semus istados una bona iscuta a su tira e tosta ◊ in s'imbucada no bi narat a ue andhat cuss'istrada Etymon srd. Translations French embouchure English entrance Spanish entrada Italian imbócco German Eingang.
imbúcu , nm Definition cuménciu de calecuna cosa; intrada de unu logu (de un’orruga, de un’istrada, de unu tubbu, de un’erriu in su mare) Synonyms e antonyms comintzu, imbucada, inghitzu / buchera Sentences porta cussa cosa a papai a primu imbucu! ◊ fiat a menzanu a s'imbucu de s'arbèschede Etymon srd. Translations French embouchure English entrance Spanish entrada Italian imbócco German Eingang.
intràda , nf: intrara, intrata Definition su intrare, su cuménciu de una sumana, de un'istagione; tretu inue si intrat a unu logu; is provistas, is badàngios chi intrant a unu, a una domo, a unu bilànciu, fintzes is trebballos e produtos de s'incúngia; in su càntigu a tenore est s'acumpangiamentu chi sighit a s'istérria, in su ballu est unu passu prus longu; foedhandho de cójuas, est su permissu a s'ómine po intrare a domo de sa fémina; a logos est fintzes su tocu de sa campana chi giaet a ischire sa morte de unu Synonyms e antonyms intramentu / ingiassu, intradorzu / balanzu 1, busca | ctr. essia / gastu, ispesa / ispiru Idioms csn: in sa prima i. = in su primu tretu chi si agatat intrendi a unu logu; donai intrada a unu = fàgherelu o lassàrelu intrare a domo (mescamente a s'ómine chi at dimandhadu fémina a cojare); cunforma a s'intrada sa essida = segundu su gualàngiu si fait s'ispesa Sentences po s'intrada a Castedhu, a s'arciobispu dhi ant fatu unu bellu acumpangiamentu ◊ sos refrios a s'intrada de s'iberru ant a èssere pejus ◊ est cosa fora de usu a fai s'intrada un'arricu a domu de Deus ◊ no lis neghedas s'intrada de sa gianna! ◊ is piciochedhos faiant s'intrada a iscola candho beniat sa maista ◊ a s'intrada chi at fatu a sa domo at bidu custas tres melas 2. me in s'aposentu dhoi at tres intradas ◊ sa crésia in bidha est a primu intrara 3. de oi ti giau s'intrada in custa domu: beni candu ti praxit ◊ oje fiza nostra at dau s'intrada a s'ammorau ◊ in sas portas tzelestiales dàdennos líbbera intrada! ◊ si dae te s'intrada no tegno in sa vida mi lassas a penare ◊ tandho sas féminas a su tzilleri no bi aiant intrada 4. s'intrada de s'annu est in s'argiola ◊ pigaiat su frade a retirare su casu e su regotu, chi fit s'intrada de donzi die ◊ Tonnedhu fit trabagliendhe a s'intrada e a s'àteru it'e fàghere 5. ant tocau un'intrada: chini est su mortu? Etymon srd. Translations French entrée English entrance, income, opening, beginning Spanish entrada Italian penetrazióne, entrata, ingrèsso, accèsso, intròito German Eingang, Zutritt, Einnahme.
intradúra , nf: intratura Definition su intrare, pruschetotu nau de sa manera (ma fintzes cuménciu, intrada, de unu tempus); is parentes noos po cójua; tretu chi arresurtat prus aintru de una línia, de unu paris, coment'e a fossu (es. in d-unu muru)/ parenti de i. = parente custrintu de su maridu o de sa muzere, parente chi si annunghet a sa famíllia cun sos cojos; còghere cosa a i. = faghindhe un'intrada un'essida, pònnere e bogare impresse sa cosa Synonyms e antonyms intrada | ctr. bocadura, essidura / tzumba Sentences cun issus seus parentis de intradura 2. isse cun s'intradura no andhat tantu de acordu 3. cust'intradura in su muru!… no zughiant lentza? Etymon srd. Translations French entrée, pénétration, renfoncement English entry, penetration, recess Spanish entrada, concavidad Italian entratura, entrata, penetrazióne, rientranza German Eintritt, Eingang, Vertiefung.
pàtiu , nm Definition tretighedhu largu, in paris, illichidiu, ananti o fintzes aintru de sa domo, ma fintzes bastat chi siat / p. de iscala = itl. pianeròttolo Synonyms e antonyms arrepranu, parinzu, patiale, pràcia, terratza / portaria Sentences in domo bi amus su pàtiu in dainanti ◊ bi at tres domedhas apirpirinadas supra de iscalinas e patiedhos ◊ addainanti bi at iscalinas de màrmaru chi giughent a unu pàtiu Scientific Terminology dmo Etymon spn. Translations French hall, aire English hall, room Spanish portal, entrada, patio Italian àtrio, piazzòla German Vorhalle, Vorraum.


c: text/html

text:
Sinnale Wow!
Sinnale Wow! est unu sinnale ràdiu a banda istrinta chi est istadu rilevadu dae s'astrònomu Jerry R. Ehman su 15 austu 1977, mentras traballaiat a su progetu de chirca de vida extra-terrestre SETI, cun su ràdiu-telescòpiu Big Ear de s'Universidade istatale de s'Ohio. Is piessìnnios de su sinnale ant fatu pensare a un'orìgine esterna a sa Terra e a su Sistema Solare. Duradu 72 segundos, su sinnale no est istadu prus torradu a rilevare.Ehman, ispantadu, at marcadu in ruju su còdighe alfa-numèricu de su sinnale in s'imprenta de su ràdiu-telescòpiu e at annotadu su cummentu «Wow!», espressione chi a pustis at donadu su nòmine a su sinnale.
Minudas tècnicas[modìfica | modìfica su còdighe de orìgine]
Intensidade e larghesa de banda de su sinnale[modìfica | modìfica su còdighe de orìgine]
Is lìteras de su còdighe marcadu, 6EQUJ5, descrient sa variatzione de s'intensidade de su sinnale. Un'ispàtziu marcat un'intensidade cumpresa intre 0 e 0,999, is nùmeros dae 1 a 9 indicant intensidade de 1,000 a 9,999, mentras intensidades superiores a 10,0 sunt sinnaladas cun una lìtera ('A' currispondet a intensidade intre 10,0 e 10,999, 'B' a intensidade dae 11,0 a 11,999, etc). Su balore 'U' (un'intensidade intre 30,0 e 30,999) est istada s'intensidade prus arta mesurada dae su telescòpiu.[1]
Sa larghesa de banda de su sinnale est uguale o inferiore a 10 kHz (cada colunna de s'imprenta currispondet a unu canale ampru 10 kHz; su sinnale est presente in una colunna isceti). Sunt istados agatados duos diferentes balores pro sa frecuèntzia sua, 1420,356 MHz (J. D. Kraus) e 1420,456 MHz (J. R. Ehman), ambos acanta de sa frecuèntzia de sa lìnia a 21 cm de s'idrògenu, a 1420,405 MHz.
Positzione de su sinnale[modìfica | modìfica su còdighe de orìgine]
Sunt istadas agatadas duas possìbiles coordinadas ecuatoriales:
- A.R. = 19h22m24.64s ± 5s
- A.R. = 19h25m17.01s ± 5s
Ambas coordinadas tenent declinatzione =-27°03' ± 20' (època B1950.0) e intrant in sa làcana sud-orientale de sa costellatzione de Sagitàriu.[2][3]
Su ràdiu-telescòpiu Big Ear fiat fissu e isfrutaiat su rodiamentu de sa Terra pro parmigiare su chelu. A sa lestresa de rotatzione de sa Terra, cunsiderada fintzas sa larghesa de sa bentana de osservatzione de su Big Ear, su telescòpiu podiat osservare unu cale si siat puntu isceti pro 72 segundos. Duncas fiat carculadu chi unu sinnale extra-terrestre esseret registradu pro 72 segundos giustos, e s'intensidade registrada de cussu sinnale diat àere ammustradu un'artziamentu graduale pro is primos 36 segundos – finas a cando su sinnale ràdiu non segudaiat su tzentru de sa bentana se osservatzione – sighidu dae una mèngua progressiva.
Insandus, siat pro sa durada sua de 72 segundos, siat pro sa forma sua, su sinnale diat tènnere un'orìgine extra-terrestre.[4]
Chircas pro sa repetidura de su sinnale[modìfica | modìfica su còdighe de orìgine]
Su telescòpiu Big Ear impreaiat duas "antennas a trumba" pro chircare sinnales; su sinnale Wow! est istadu rilevadu in unu de custos fàscios de rilevadores, ma no in s'àteru. Issu diat èssere tando dèpidu apàrrere fintzas tres minutos a pustis (o in antis), ma no est istadu de aici.[4] Ehman at osservadu sena resèssida chirchende sa repetidura de su sinnale impreende su Big Ear su mese imbeniente a su rilevamentu.[5]
In su 1987 e in su 1989, Robert Gray at chircadu s'eventu impreende s'antenna a filerina META in s'Oak Ridge Observatory, ma sa trasmissione non s'est torrada a presentare.[5] Gray at intentadu fintzas in su 1995 e in su 1996 impreende su Very Large Array, meda prus balente de su Big Ear, e in su 1999 impreende su ràdiu-telescòpiu de 26 metros de s'Universidade de sa Tasmània de Hobart.[6] Sunt istadas fatas ses osservatziones de 14 oras cadauna, in positziones a giru de su puntu de orìgine computadu de su sinnale, ma non est istadu prus rilevadu nudda de pretzisu a su sinnale Wow!.[4]
Orìgine de su sinnale[modìfica | modìfica su còdighe de orìgine]
- Frank Drake, co-fundatore de su SETI, pro ispricare pro ite su sinnale no est istadu prus agatadu, at supostu chi esseret istadu imbiadu dae una tziviltade de tesu, chi diat àere focalizadu totu s'energia de emissione in unu fàsciu ispatziale istrintu meda e isceti pro pagos minutos, de manera chi poderet èssere retzidu a distàntzia manna. A unu sinnale emìtidu in totus is diretziones, difatis, ddi diat èssere serbida una cantidade manna de energia.[7][8] Drake e Sagan etotu in su 1974 ant realizadu s'imbiu de unu messàgiu terrestre cara a possìbiles tziviltades alienas, trasmitende·ddu una borta isceti, dae su ràdiu-telescòpiu de Arecibo cara a s'Ammassu Globulare de Èrcole, a 25.000 annos lughe de distàntzia dae sa Terra, connotu comente "Messàgiu de Arecibo".[9]
- Iscèticos medas, in is meses a pustis, ant fatu s'ipòtesi chi su sinnale diat èssere istadu causadu dae unu fenòmenu naradu chinchiddada interstellare, dèpida prus che totu a turbolèntzias de plasma interplanetàriu o a pulsar a tesu meda chi, comente e chi siat, diant istorbare in sa retzidura ràdiu-astronòmica. Ehman etotu, a pustis de carchi tempus, s'est decraradu dudosu in sa teoria de s'orìgine de su sinnale a banda de un'abbistesa extra-terrestre, afirmende in contu: “Diamus àere dèpidu torrare a bìdere su sinnale cando l'amus chircadu pro 50 bortas. Carchi cosa sugerit chi issu esseret unu sinnale originadu in sa Terra, e riflètidu dae un'arema ispatziale”.[10] Nointames, in is annos a pustis, sa teoria de su riflessu de un'arema est istada reprovada, ca in s'època no esistiant emissiones terrestres a sa frecuèntzia de 1420 MHz.[11][12] In su 1959, su SETI at postu a custa frecuèntzia s'àteru nòmine de riga a 21 cm de s'idrògenu nèutru, est a nàrrere una microunda idònea a trasmissiones extraterrestres, ca potet passare a traessu deprùeres interistellares fitas e opacas.
- In su 2015 Antonio Paris, professore de su St. Petersburg College, in Florida, at formuladu s'ipòtesi chi su sinnale esseret generadu dae un'emissione de idrògenu, dèpidu a su coladòrgiu cuntemporàneu de duas cometas, sa 266P/Christensen e sa 335P/Gibbs chi, su 15 austu 1977, s'agataiant in lìnia cun sa zona teorizada de orìgine de su sinnale. In cudda època, non si connoschiat s'esistèntzia de custas duas cometas. Calicunu contràriat custa ipòtesi, ca s'emissione de una cantidade manna de idrògenu non diat èssere comente si siat sufitziente a generare unu sinnale aici meda forte.[13]
- S'ipòtesi chi su sinnale siat originadu dae una cometa est istada atzetada in su 2017 dae sa rivista de s'Acadèmia natzionale de is sièntzias de is Istados Unidos in Washington[14] in contu de sa 266P/Christensen e 335P/Gibbs, de chi est istadu retzidu unu sinnale ràdiu a 1420,25 MHz in s'abrile 2017.[15] Esperimentos anàlogos ant cunfirmadu chi fintzas àteras cometas podent emìtere sinnales cun sa matessi frecuèntzia de Wow!, donende un'inditu de una càusa naturale de su fenòmenu.[16] Custa ipòtesi at però addobiadu un'iscetitzismu forte fintzas a banda de is membros de su grupu de chirca Big Ear de s'època, ca anàlisi prus a minuda ant ammustradu chi cussas cometas non ddoe fiant in s'àrea parmigiada in su su momentu in ue est istadu iscobertu su sinnale. In prus, is cometas non diant emìtere undas ràdiu de tale potèntzia a sa frecuèntzia cunsiderada. In fines non si diat pòdere ispricare s'annotu de su sinnale dae una de is antennas, ma non de s'àtera.[17]
Su sinnale Wow! in sa cultura de massa[modìfica | modìfica su còdighe de orìgine]
Si faghet riferimentu a su sinnale in sa sèrie TV X-Files: in s'episòdiu de abertura de sa segunda istajone, Little Green Man, s'agente Dana Scully invèstigat s'orìgine de unu sinnale ràdiu disconnotu chi su cumpàngiu suo, Fox Mulder, aiat recuperadu a pustis de un'abbistada UFO a su Ràdiu-telescòpiu de Arecibo in Puerto Rico chi s'òcupat de su SETI. Ddoe at un'àteru riferimentu in sa cantzone de su grupu musicale istadunidensu The Dandy Warhols, intitulada "SETI vs the wow! Signal" (in s'album This Machine, publicadu su 24 abrile 2012).
Riferimentos[modìfica | modìfica su còdighe de orìgine]
- ↑ Explanation of the Code "6EQUJ5" On the Wow! Computer Printout, in bigear.org. URL consultadu su 12 giugno 2006.
- ↑ (EN) Robert H. Gray e Kevin B. Marvel, A VLA Search for the Ohio State, in The Astrophysical Journal, Ghennàrgiu 2001.
- ↑ Tirion, Sinnott, Sky Atlas 2000.0 - Second Edition, Cambridge University Press, 1998, ISBN 0-521-62762-1.
- ↑ 4.0 4.1 4.2 Seth Shostak, Interstellar Signal From the 70s Continues to Puzzle Researchers, space.com, 5 dicembre 2002.
- ↑ 5.0 5.1 Amir Alexander, The 'Wow!' Signal Still Eludes Detection, planetary.org, 17 gennaio 2001. URL consultadu su 26 martzu 2021 (archiviadu dae s'url originale su 27 trìulas 2009). Cite error: Invalid
tag; name "planetary_society" defined multiple times with different content
- ↑ (EN) Robert Gray, A Search for Periodic Emissions at the Wow Locale (PDF), in Astrophys. J., vol. 578, 2002, pp. 967–971.
- ↑ (EN) Frank Drake, Is Anyone Out There?: The Scientific Search for Extraterrestrial Intelligence, Delacorte Press, 1992, pp. 145-146, ISBN 978-0-385-30532-7.
- ↑ "Wow... allarme dallo spazio"
- ↑ Roberto Pinotti, Ufo e extraterrestri, De Vecchi Editore, 2012, ISBN 88-412-4063-6.
- ↑ Barry Kawa, The Wow! signal, bigear.org, 18 settembre 1994. URL consultadu su 12 giugno 2006.
- ↑ Radio-Frequency Regulation, The National Academy Press.
- ↑ CRAF Handbook for Radio Astronomy (PDF), Committee on Radio Astronomy Frequencies (CRAF), 2005. URL consultadu su 26 martzu 2021 (archiviadu dae s'url originale su 3 làmpadas 2016).
- ↑ >(EN) Hydrogen Clouds from Comets 266/P Christensen and P/2008 Y2 (Gibbs) are Candidates for the Source of the 1977 “WOW” Signal
- ↑ Alfredo Carpineti, Scientist Claims To Have Figured Out What The Mysterious "Wow!" Signal Was, in iflscience.com, 13 gennaio 2016. URL consultadu su 14 gennaio 2016.
- ↑ HYDROGEN LINE OBSERVATIONS OF COMETARY SPECTRA AT 1420 MHZ
- ↑ Wow forse era solo una cometa
- ↑ WOWCometRebuttal

robotstxt: allowed

filter: keep


text:
Sa punna no est de oe, ma est ponende semper prus raighinas: in sas tzitades nostras sunt torrende a nàschere sas butegas artesanas, ma in sa beste 3.0: a las abèrrere sunt pitzinnos de pagu prus de 20 annos, imprendidores minores chi si pìnnigant sas mànigas e non istant trantzinde, a bortas torrant a bogare a pìgiu s’arte de sos giajos e a bortas faghent a sa sola.
Ma cun un’obietivu: impreare sas manos pro si las brutare, recuperende s’ischire antigu e torrende a sestare s’àndala de su benidore issoro.
A costàgiu e in antis de sas istitutziones pùblicas, sunt sos privados a àere sejadu sas potentzialidades de s’artesania de calidade, e sas prospetivas in su benidore de sas butegas modernas chi recùperant su passadu sena renuntziare a sa tecnologia prus moderna.
Unu de custos sugetos abbistos est sa Fundatzione Cologni dei Mestieri d’Arte, chi dae su 1995 si dèdicat pròpiu a sa valorizatzione de sos mestieris artesanos traditzionales, non cun finantziamentos dados a chie si siat ma cun progetos ispetzìficos.
Su progetu como s’est tancadu cun s’editzione in cursu a dies de oe, chi at permìtidu a 110 intre diplomados e laureados de sas mègius iscolas de artes e mestieris italianas de intrare a su mundu de su traballu.
Amus intervistadu a su fundadore e presidente, Franco Cologni, giai nùmeru unu de Richemont e Cartier, una de sas boghes chi amus interpelladu finas in su Vita di maggio nou, dedicadu pròpiu a sos “frailes de Itàlia” pro cumprèndere su chi est istadu fatu e comente at a sighire s’impinnu.
Una de sas punnas prus reghentes in su setore de su traballu est cussa chi bidet s’ischire de su tempus passadu acaradu a su benidore, est a nàrrere sos giòvanos, peri laureados, chi torrant a iscobèrrere sos mestieris antigos. A bos torrat custu contu? Comente mai acontesset?
Sa crisi de sos ùrtimos annos at apretadu unu cunsideru nou de sos valores a fundamentu de sos issèberos professionales de sos giòvanos. In unu mundu de su traballu piessignadu dae precariedade e dudas balet sa pena de printzipiare percursos prus coerentes cun sos bisos, su gèniu e sas passiones pròpias. Est in custa trama chi sos mestieris artesanos traditzionales ant torradu a achirire sa fortza ammajadora issoro: oe, a no èssere capassos de fàghere nudda est una birgòngia. Si isetaiat dae meda un’intrèveru generatzionale in custu setore, non petzi pro sa campadura matessi de “s’ischire fàghere” ma peri pro su potentziale annoadore chi sas levas noas, espertas in tecnologias noas e mèdios massivos, podent batire.
Sos mestieris artesanos noos a s’ispissu lassant sos territòrios foranos pro arribare a moda dereta in tzitade. Cale est s’efetu subra sa realidade urbana e sos bighinados? Artesania e metròpoli sunt cumpatìbiles?
In sas tzitades oe bidimus su recùperu de capannones industriales betzos, chi si mudant in tzentros culturales, giassos abertos a progetistas minores e autoprodutores, logos de cumpartzimentu e imparu pro pitzinnos e mannos ue sas tècnicas artesanas traditzionales pigant a pare cun sos istrumentos prus annoadores. Interessante est fintzas su turismu nou de s’artesania chi s’est isparghinende in sas carreras de sas tzitades italianas, pro torrare a iscobèrrere sas butegas istòricas. In sas carreras matessi de sas tzitades nostras, Milanu sa prima, galu s’intendent sos sonos de sos traballos antigos: sos mastros de armadura, de ispada, de isprone, prateris… S’artesanu metropolitanu, una definitzione imbentada dae Enzo Biffi Gentili, est una figura de grandu interesse chi ligat a pare traditzione e benidore: su genius loci de sas tzitades s’agatat galu in sas intragnas de sas tècnicas antigas, e a su matessi tempus sos ammajos de sa progetatzione sumint in s’ischire fàghere e lu faghent brotare.
Artesania e formatzione. Cale ligàmene si depet istabilire intre sos mestieris e s’iscola? In Itàlia si faghet bastante?
Intre su mundu de sa formatzione e su mundu de su traballu in generale bi diat dèpere èssere unu cuntatu fitianu e sighidu. Si depet dare sa possibilidade a sos pitzinnos de torrare e iscobèrrere sos mestieris prus traditzionales dae sos primos annos; petzi connoschende×los e “proende×los” si nd’ant a pòdere indiosare.
Pro istimare tocat de connòschere, e pro annos meda sos mestieris de arte sunt abarrados cuados. Est importante chi sos giòvanos imparent “s’ischire” paris a “s’ischire fàghere” e, mescamente in sos ùrtimos annos de formatzione, a lis dare sa possibilidade de fàghere esperièntzias de importu in intro de aziendas e butegas. In Itàlia amus iscolas de artes e mestieris chi su mundu nos imbìdiat: penso a s’Iscola de Arte de sa Medàllia de Roma, a sos Istitutos de Restàuru, a s’Istitutu de Liuteria Stradivari de Cremona… si puntat meda a sa teoria, e andat bene chi siat gasi, ma tropu pagu a sa pràtica. A livellu istitutzionale, de reghente, de passos a dae in antis de profetu bi nd’at àpidu, pro esempru, introduende s’intreverada iscola-traballu. Tocat de travigare de prus in cust’àndala.
A bi nd’at fainas pro sustènnere s’artesania e sa formatzione a su traballu chi nche podimus giùghere dae sos àteros paisos europeos?
In Giapone sos mastros de arte de livellu prus artu, chi si impinnant a trasmìtere sos mestieris antigos traditzionales, s’imperadore los nòminat Siddados Natzionales Biventes. In Frantza sas istitutziones sustenent e promovent sas atividades artesanas, fintzas suta s’aspetu econòmicu, e prèmiant sos professionistas primorosos intre sos giòvanos e sos prus espertos. In àmbitu formativu, in sos paisos nòrdicos si dat prus importàntzia a sas atividades manuales e s’imparu pràticu est parte integrante de s’istùdiu teòricu. In custu àmbitu si depet prenare una distàntzia manna, pròpiu a livellu de cultura de su “craft” e de reconnoschimentu de su balore de sos mastros de arte.
Cales progetos o atividades de sa Fundatzione bostra a sustentu de s’acostiada de sos giòvanos a sos mestieris de arte pensat chi siant de singialare?
“La regola del talento” est unu progetu fotogràficu e editoriale acumpridu in su 2014 pro contare sa realidade de unas cantas de sas mègius iscolas italianas de artes e mestieris, dae ue est nàschidu su giassu www.scuolemestieridarte.it chi las collit e las presentat a su pùblicu. In sos ùrtimos bator annos, in prus, sa Fundatzione Cologni at finantziadu 110 tirotzìnios pro giòvanos dischentes, chi ant àpidu sa possibilidade de si formare in sas butegas de totu Itàlia. In prus, sa Fundatzione s’impinnat a interessare sos prus giòvanos pro mèdiu de atividades didàticas e de laboratòriu e bìsitas ghiadas a sas Domos Museu de Milanu. A livellu acadèmicu, imbetzes, faghet cursos e seminàrios subra sos mestieris de arte in su Politècnicu de Milanu, Creative Academy, Universidade Bocconi e àteras realidades formativas de primore.


text:
Sos primos esempros in Sardigna de su chi costumamus a mutire "architetura" essint a campu cara a su 4000 a.C., e faghent riferimentu a sa cultura de Bonu Ighinu. Sunt sas primas tumbas a "grutighedda artifitziale", chi testimòngiant a manera segura su bisòngiu de cambiare s'ispàtziu naturale in ue biviant sas pessones.
Cun sa cultura de Otieri, chi benit a pustis, custa netzessidade si mustrat in una forma galu prus crara cun sas chi lis narant domos de gianas, sas "allées couvertes", sos tzìrculos megalìticos, sos dolmen e sas pedras fitas.
In època nuràgica, a s'acabu de su Brunzu antigu, cumparint sos primos protonuraghes, mentras in su tempus de su Brunzu de mesu si cumentzat a fraigare sos primos nuraghes verdaderos, chi tenet una turre a pianta tzirculare chi astringhet andende cara a artu. In su Brunzu reghente e finale sa forma de su nuraghe mudat e si fràigant fortilesas meras e sìncheras, a inghìriu de sas cales naschent sos bidditzolos. S'architetura nuràgica bogat a pìgiu finas sa tumba de sos gigantes, sos santuàrios e sos putzos sagrados.
Lompende sos Fenitzos e sos Cartaginesos naschet in Sardigna sa prima tzivilidade urbana cun edifìtzios fraigados in tames chi a pedra, fintzas a làdiri e ludu. S'edilìtzia sagrada est rapresentada in Sardigna dae paritzas testimonias, gasi comente dae s'architetura funerària (tumbas a aposentu).
A su tempus de sa dominatzione romana sas tzitades prus mannas de s'ìsula aiant connotu sas tipologias architetònicas chi atenent a s'edilìtzia pùblica, tzivile e religiosa tìpicas de su mundu romanu (foru, teatru, templos e termas) comente testimòngiant sos esempros de Casteddu, Nora, Tharros e Turris Libisonis (Portu Turres).
S'architetura a pustis de sa crisi de s'imperu romanu si distinghet pro su prus cun un'atividade edilìtzia chi pertenet a su sagradu, comente testimòngiant sas crèsias paleocristianas e bizantinas.
Dae sa metade de su de XI sèculos, cando s'ìsula est comomai partzida in bator rennos giuigales, cumentzat a si bìdere s'architetura romànica, cun sos fràigos de crèsias e de monastèrios fatos cun pedras de su logu (calcare, vulcanite, granitu, basaltu, a bortas totu paris pro creare cuntrastos cromàticos).
Cun s'intrada de Gènova e Pisa in s'istòria sarda sas tzitades de s'ìsula si frunint de murallas, turres e bastiones, mentras chi dae su de XIV sèculos, cun sa conchista de s'ìsula dae parte de sos Aragonesos, avantzaiant sas formas gòticu-catalanas.
Custu limbàgiu sighit pro tempus meda, intritzende·si cun formas manierìsticas e barocas, finas a sa lòmpida de s'architetura neoclàssica in s'Otighentos. Sunt sas premissas pro s’ecletismu de sos istiles, chi marcant sos primos annos de su Noighentos. In sos binti annos de su fascismu si sinnalant esempros de importu de edifìtzios ratzionalistas. In su tempus a pustis de sa gherra, lassende a unu chirru sos interventos dados dae s'urgèntzia de sa recostrutzione, naschent esempros detados dae una valorizatzione de capia de sos ispàtzios urbanos e dae sas chircas architetònicas prus modernas.
Architetura
Sos primos esempros in Sardigna de su chi costumamus a mutire "architetura" essint a campu cara a su 4000 a.C., e faghent riferimentu a sa cultura de Bonu Ighinu. Sunt sas primas tumbas a "grutighedda artifitziale", chi testimòngiant a manera segura su bisòngiu de cambiare s'ispàtziu naturale in ue biviant sas pessones.


text:
Martis su 21 de cabudanni, a is 5 e mesu in sa biblioteca de sa Regioni de Biali Triesti in Casteddu, su visu-presidenti de s’assòtziu nostu at a sterri un’arrelata apitzu de is nòminis sardus de is steddus, movendi de sa fueddada de bidda sua, Ollollai. Sa chistioni perou no est sceti de nòminis ma finsas de unu muntoni de credèntzias acapiadas a custu mundu chi is Sardus eus sèmpiri tentu in grandu cunsideru e chi oi, a dolu mannu nostu, seus arrischendi de perdi e de nci-ddas lassai arrui in su scarescidòrgiu.
20/09/2010
Chelu isteddau e credèntzias popularesPosted by acadesusa under Atòbius | Tags: Arrelatas, Steddus, Toninu Bussu |
Leave a Comment


text:
Muttidella Chinna
Muttidella Chinna Information:
Director:D Shankar Singh
Starring:Balakrishna, Harini, Prathima Devi.
Music:M. Venkataraju
Category:Kannada Songs
Label:N/A
Language:Kannada
Release Date:1954
Songs Download Links:
Naa Muttidella Song Download
Singer: Various
Search Keywords
Muttidella Chinna Songs Free Download, Muttidella Chinna Movie Mp3, Muttidella Chinna Kannada Songs Download, Muttidella Chinna Kannada Film Songs Download, Muttidella Chinna 1954 Movie Songs, Kananda Muttidella Chinna Songs, Muttidella Chinna Songs Mp3, Kannada Film Muttidella Chinna Songs, Muttidella Chinna Audio Songs, Muttidella Chinna 1954 Mp3, Muttidella Chinna Songs 320kbps, 128kbps, Kuttywap, 123musiq, newkannada, mobikannada.


text:
E TU CHI ERI?
Dacia Maraini
€58,00
Interviste sull’infanzia.
Bompiani, 1973.
Prima edizione, 1973. Copertina flessibile illustrata, pp 269. Piccola dedica di anonimo. Interviste sull’infanzia di Dacia Maraini è una raccolta di 26 interviste ai grandi personaggi italiani: Carlo Emilio Gadda, Anna Maria Ortese, Marco Bellocchio, Eugenio Montale, Giorgio De Chirico, Goffredo Parise, Liliana Cavani, Mario Schifano, Roberto Rossellini, Sylvano Bussotti, Michelangelo Antonioni, Natalia Ginzburg, Luca Ronconi, Claudio Abbado, Gae Aulenti, Alberto Moravia, Bernardo Bertolucci, Alberto Arbasini, Rossana Rossanda, Mario Soldati, Giorgio Strehler, Lalla Romano, Elio Petri, Renato Guttuso, Maria Callas e Pier Paolo Pasolini.
Disponibile


text:
Fairi sport est cosa bona e giusta po totu, massimamenti po su corpus nostu po ddu poderai sempiri sanu e beni postu. Ma fairi sport de scuadra, tanti po nai fubalu, basket o pallavolo, agiudat non feti su corpus, ma afortiat a cresciri paris a is atrus.
Abarrai a castiai is atrus cumpangius binciri est, galu de prus de pitichededdus, unu dolu po s’animu.
Testimonia manna cussa chi nos at contau un’amigu.
Una partida de fubalu, de pipieddus, indenanti de genti meda lompia a ddus biri. Undixi depint depint cumentzai sa partida e si scioberant cussus chi funt prus capassus cun sa bocia intru is peis. Chini abarrat a castiai setziu in sa panchina tenit sa spera de podiri intrai, est sussediu a chinechisiat apat giogau. Sa scuadra bincit sa partida, sa genti chi est erribada est allirga e festat, is giogadoris festant cussus puru, funt allirgus e pesant is manus a su celu. Iant perdiu totu is partidas giogadas a innantis e non ddis pariat beru cussu chi fut sussedendu.
Unu de is babbus, chi furint setzius, tenit ogus feti po su figligeddu chi est abarrau a castiai is cumpangius po totu sa partida. Ddu scit ita tenit in su coru, ddu bit prangendu e inchietu. Ddi at essi pragiu giogai sonumancu po unu pagheddu e no intendit sa vitoria de sa scuadra sua. A su babbu ddi prangit su coru, ddu est passau issu puru in sa matessi manera, prus de una borta. Ita tocat a fairi? Duas cosas feti: a si citiri e a ddu lassai prangiri e in segus a ddi fueddai! Dificili meda s’arti de is babbus e de is mammas.
Prangit, su pipiu, cun totu is lambrigas chi tenit in su coru, si disisperat e su babbu ddi stringit feti sa manu feti po ddi fairi cumprendiri ca est a su costau. Is lambrigas acabant e tandu cumentzant is fueddus. “Totoreddu, babbu connoscit totu cussu chi tenit in su coru e in sa conca. Dogna cosa, non ti arriolis meda. Antzis de una cosa soi seguru, imoi abarraus paris totu su merì e as a biri ca a intru de unu pagu as a torrai a erriri. Su sport est aici, in d’una scuadra si bincit e si perdit totus, non c’est unu prus bravu e unu de mancu, serbint totus. Tui sighi a trabagliai, a ddue ponni gana e barra e as a biri ca ce dd’as a fairi”. Parint fueddus fulias a su bentu, ma candu Totoreddu arrespundit nendu: “Candu apu imbrassau a Giuanni, s’amigu chi tengiu prus in su coru, fui sintzeru e allirgu po issu”.
Forsis is fueddus serbint de averas e Totoreddu seus segurus chi calencuna cosa dd’apat cumprendia. A s’acabu de su merì, Totoreddu at errisu, a pustis pagu, e po su babbu a torrai a biri cussu errisigeddu in mesu de is lavaras est cantu de prus galanu sa vida possat arregalai. Fortza Totoreddu!
Màuru Mura
“Attività realizzata col contributo della Regione Sardegna – IMPRENTAS 2020-2021 LR 22/2018, art. 22
Foto: https://www.istockphoto.com/it/vettoriale/bambini-facendo-diversi-sport-gm539125810-96059427


text:
Còmpidas in marina e in abba cun 29 mesos e 2 aeroplanos pro Mare seguru
Torrat comente a cada annu s’operatzione Mare seguru de sa Guàrdia costera de Casteddu cun s’obietivu de garantire sa seguridade de bagnantes e imbarcatzione e averguare su respetu de sas normas e de sas ordinàntzias chi regulant sas fainas in abba, in marina e in sas àreas de su demàniu marìtimu. Sa Capitaneria de portu at a ischierare de oe 29 mesos navales e terrestres, duos aeroplanos de sa setzione de Dèximu Mannu e 300 tra òmines e don distribuidos in sos vàrios prèsides chi s’agatant in su territòriu de cumpetèntzia de sa diretzione marìtima de su cabulogu: 950 chilòmetros de costa de portu Tangone a Capu Monte Santu.
“Sos giustos – at ispiegadu su cumandante Giuseppe Minotauro – sunt aguales respetu a cussos de sas pretzedentes operatziones: riduzione de sos intzidentes, garantzia de unu tranchillu e ordinadu impreu de sas marinas e de su mare a banda de bagnantes e dipartisti, verìfica in su respetu de sa disciplina chi règula sas fainas professionales e non chi s’acumprint in sas àreas de su demàniu marìtimu”. Rifletores puntados fintzas in sa preventzione pro sensibilizzare sos tzitadinos in sos arriscos chi faghent a cùrrere cando de essit in barca ma fintzas cando s’istat a discansu sdraiati a pigare su sole.
Ant a èssere esecutados còmpidas in sas imbarcatziones e distribuidos belle 500 bollini biaitos. Sa presentada de s’operatzione Mare seguru est istada fintzas s’ocasione pro sestare unu bilantzu de su coladu annu. In su 2018 sunt istados 95 sos interventos de sucurru fatos e 218 sas persones sarvadas. Ultres 15mila sos controllos, 244 sos illètzitos rilevados, tres sas persones mortas in mare, 357 sos bollini biaitos emìtidos.


text:
Orfanu da-e pitzinnu ancora in fascas
a duos meses su babbu t’es mortu
a pagare peccadu o cale tortu
ti sun tocadas gai malas pascas.
Sorte dolorosa pena crua
as connottu malesas e affannos
sentza mancu cumprire sos degh’annos
est morta giovanedda mamma tua,
Orfanu sentza ‘asos ses restadu
canta.. crudelidade ‘e su destinu
su ranchidu licore asa buffadu
de sa vida penosu su caminu
e su chi as sufridu e as penadu
l’apas in gosu in su regnu divinu.
Babu meu, fizu de una cultura antigoria fata de manizos, mudesas, pasadas raidas de sabiesa, ogni peraula eniat pesada, misurada, mai una peraula in prusu, nudda prus de su necessariu, sas peraulas suas aiant unu zustu pesu, essende pagas fint raras, essende raras aiant valore.
Mio padre, figlio di una cultura arcaica fatta di gesti, silenzi, pause, pause pregne di saggezza, ogni parola veniva pesata, misurata, senza mai sprecarla, niente più del neccessario. Le sue parole avevano un giusto peso, erano rare e in quanto rare preziose.


text:
abbefàdu , pps, agt Definizione de abbefare; chi est pigau a befa, dhu pigant a befa, a errisu Frasi Sardigna mia, tue abbarras abbefada e a birgonza ca nesciunu acontzat sos bisonzos tuos! (U.Curcu) Traduzioni Francese souffre-douleur Inglese laughingstock Spagnolo ridiculizado Italiano deriso Tedesco verspotten.
abbefàre, abbefiàre , vrb: befai Definizione de abbefare; chi est pigau a befa, dhu pigant a befa, a errisu Sinonimi e contrari abbilgonzare, abbirgonzire, atzantarare, befulare, bufonai, ilvilgonzare, sbregungiri Frasi fit a matrofas e ciacotas abbefendhe sos cumpanzos ◊ sos mannos mi abbéfiant ca fato custas cosas Etimo srd. Traduzioni Francese bafouer, railler Inglese to deride Spagnolo escarnecer, mofarse Italiano beffare, derìdere Tedesco verspotten, auslachen.
arreulài , vrb Definizione pònnere s'arréulu, fàere a befa a unu cun sulitos o tródhios fatos cun sa buca, pigare a súrbios Sinonimi e contrari abbefiare, abbilgonzare, abbirgonzire, dellezare, ibregungire, ifachilare, ilvilgonzare, mofare, strocillai Frasi torru, o Sardigna intzimiara, a sa tita tua múllia, istancu e arreulau (E.Collu) Etimo srd. Traduzioni Francese se moquer Inglese to deride Spagnolo mofarse, ridiculizar Italiano schernire, derídere Tedesco verspotten.
atreculàre , vrb Definizione pigare a befa Sinonimi e contrari atrecare Traduzioni Francese bafouer, railler Inglese to mock Spagnolo mofar Italiano beffare Tedesco verspotten.
cantonàre , vrb: acantonare Definizione pònnere cantzone, pigare in giru, a befa Sinonimi e contrari ifutire, strocillai Traduzioni Francese se moquer (de) Inglese to make fun of Spagnolo mofarse, vacillar Italiano canzonare Tedesco verspotten.
ciacotài, ciacotàre , vrb: tzacotare Definizione istare a ciacotos, pigandho a befa, a brulla a ccn., foedhare tanti po istare a chistionu Sinonimi e contrari befai, bufonai, ciascare, ciascotare Frasi divertide ballendhe e ciacotendhe totu umpare Etimo spn. chacotear Traduzioni Francese railler Inglese to play a trick Spagnolo mofar Italiano burlare Tedesco verspotten.
ilbantàre , vrb Definizione foedhare de unu naendhondhe male, a disprétziu, a innóriu, a menguamentu de valore Sinonimi e contrari aciociai, afrentai, desdorai, disprejare, ilzenzare, ispresciare, ispucire, isvenzare, menispresiare | ctr. abantai, calculai Frasi bi ndhe at chi bantant e ilbantant cun su matessi mutu, cantendhe Traduzioni Francese se moquer Inglese to mock Spagnolo escarnecer Italiano dileggiare Tedesco verspotten.
ilzenzàre, ilzunzàre , vrb: ingengiai, inzelzare, inzenzare, inzunzare, inzuzare, irgengiae, irgrenzare, irzenzare, iszenzare Definizione pigare a disprétziu, nàrrere male de ccn. o de calecuna cosa o fàere cunsideros po ndhe menguare su valore o s’importu Sinonimi e contrari abbenzare, ingiugliare, isvenzare / aciociai, afrentai, desdorai, disprejare, ilbantare, irghenzare, menispresiare | ctr. abantai, aprentziare Frasi est babbu tou su chi mi at ilzunzadu ◊ mancari istracos de tzapare e un'acantu bufados, la leant a cantare ilzenzèndhesi paribari ◊ de s'operadu de sa vida passada no l'inzunzemus mancu po cumprou! ◊ cussu at irgrenzadu a tie ◊ ti ant inzenzadu a fizos tuos! Cognomi e Proverbi prb: su molenti ingengiau est bell'e comporau Etimo itl.t ingiuliare Traduzioni Francese mépriser, déprécier, se moquer (de) Inglese to despise, to scorn at Spagnolo despreciar, menospreciar, depreciar Italiano disprezzare, deprezzare, schernire Tedesco verachten, abwerten, verspotten.
inzestràre , vrb Definizione pònnere in bregúngia, pigare a befa faendho ingestos lègios Sinonimi e contrari istòlchere, istrochire, istrochizare, strochillai Frasi l'azis imparada bene s'iscola de inzestrare e de afachilare!… Etimo srd. Traduzioni Francese railler Inglese to mock Spagnolo escarnecer Italiano beffeggiare, schernire con gestàcci Tedesco verspotten.


text:
Nuovo Episodio: EP.01 - Le Religioni a Roma, di Alessandro Portelli. Della Serie: Roma Forestiera - Musiche e storie di migranti a Roma. Puntata sulle religioni a Roma. EP.01 • Le Religioni a Roma • Le religioni a Roma, di Alessandro Portelli.
Categoria: Musiche e Storie Migranti
ROMA FORESTIERA EP.00 – Un’introduzione a Roma Forestiera
Nuovo Episodio: EP.Pilota - Un'introduzione a Roma Forestiera. Della Serie: Roma Forestiera - Musiche e storie di migranti a Roma. EPISODIO PILOTA • Un'introduzione a Roma Forestiera • Un'introduzione a Roma Forestiera di Alessandro Portelli.


text:
Pranu Marshall
Artìculu in LSC
Su Pranu Marshall — ufitzialmente numenadu European Recovery Program (ERP) — est istadu un'initziativa de sos Istados Unidos pro agiudare s'Europa Otzidentale, in ue sos nordamericanos ant dadu agiudos econòmicos pro bàlida de unos 13 000 milliones de dòllaros de s'època pro sa torrada a fraigare de cussos istados de Europa bisastrados a pustis de sa Segunda Guerra Mundiale. Su pranu est istadu in atividade durante bator annos partende dae su 1948. Sos obietivos de sos Istados Unidos fiant de torrare a pesare cuddas zonas ispèrdidas dae sa gherra, bogare barreras a su cummèrtziu, modernizare s'indùstria europea e torrare a fàghere ricu su continente; totu custos obietivos fiant destinados a evitare s'ispaniadura de su comunismu, chi teniat influèntzia manna e in crèschida in totu s'Europa de pustisgherra. Su Pranu Marshall at rechèridu de una diminutzione de is barreras interestatales, una regulamentatzione minore de sos afares e at animadu un'aumentu de sa produtividade, s'assòtziu sindacale e s'afigiadura de modellos noos de gestione de sos affàrios.
Sos agiudos de su pranu si sunt partzidos intre sos paisos retzidores aprossimadamente subra una base peròmine. Sunt istada dadas cantidades majores a sas potèntzias industriales mannas, segundu s'opinione dominante pro chi sa torrare a ativare custos fiat essentziale pro sa prosperidade generale de s'Europa totu. Sas natziones alliadas aiant retzidu unu pagu de agiudu peròmine in prus chi non sos membros antigos de s'Asse o sos chi si fiant mantentos neutrales. Su retzidore majore de dinares de su Pranu Marshall est istadu su Regnu Unidu, chi at retzidu su 26 % de su totale, sighidu dae sa Frantza cun su 18 % e sa noa Germània Otzidentale cun sa 11 %. In totale 18 paisos europeos si sunt proigados de su pranu. Mancari ddi fiat istadu promìtidu durante sa gherra e fintzas ofèridu, s'Unione Soviètica si fiat denegada a partetzipare a su programma sende chi timiat de pèrdere indipendèntzia econòmica; cun su refudu suo puru aiat blocadu sa partetzipatzione de istados de s'Europa de s'Est, comente Germània Orientale o Polònia. A su pranu luegus si l'est criticadu sa pagu importàntzia dada a su recùperu de tzertos setores istratègicos europeos pro favoressire s'intrada de aziendas nordamericanas cun su riscu chi sos istados europeos si cunvertirent in istados clientelares e dipendentes de sos USA. Sos Istados Unidos aiant isvilupadu programmas sìmigiantes in Àsia, ma suta àteras denominatziones.
S'importu chi su pranu Marshall potzat àere tentu su recùperu lestru de su continente est istadu cuntierradu. Sa majoria refudat s'idea chi petzi at torradu a bìvere pro miràculu in Europa, sende chi s'evidèntzia mustrat chi giai si fiat cumprinde unu recùperu generale. Sos finantziamentos de su Pranu Marshall sunt istado proportzionados a una tassa chi non fiat meda prus arta in trèmenes de interèssiu de s'agiudu pretzedente de UNRRA e rapresentaiant prus pagu de su 3 % de s'intrada natzionale combinadu de sos istados retzidores intre 1948 e 1951, cosa chi diat significare un'aumentu in sa crèschida de su PIB de petzi 0.3 %. Non prus, no esistet un'acàpiu intre sa cantidade de agiudu retzidu e sa lestresa de recùperu: siat Frantza siat su Regnu Unidu aiant retzidu prus agiudu, ma Germània Otzidentale aiat recuperadu in manera significativa prus a lestru.
S'initziativa depet su nùmene de su tando secretàriu de istadu George Marshall, chi puru fiat istadu unu de sos prus famados generales nordamericanos durante sa gherra. Su pranu at tentu s'aproamentu in sos Istados Unidos de sos duos partidos mannos, sos republicanos controllaiant su Cungressu, mentras sos democràticos controllaiant sa Domo Bianca cun Harry Truman a presidente. Su pranu est istadu in mesura manna creadu dae funtzionàrios de su Dipartimentu de Istadu, mescamente pro William L. Clayton e Goerfe F. Kennan, cun s'agiudu de s'Istitutzione Brookings, cunforma a su chi fiat istadu dimandadu dae su senadore Arthur Vandenberg, presidente de su Comitadu de Relatziones Forànias de su Senadu. Marshall aiat faeddadu de su bisòngiu urgente de agiudare a su recùperu europeu in su discursu suo in s'Universidade de Harvard tentu in du mese de làmpadas de su 1947.
Dae tando, si sunt utilizados trèmenes comente a «nou o canteapare Pranu Marshall» pro descrìere programmas o propostas de rescatu econòmicu in iscala manna.


text:
In Casteddu un'atopu po chistionai cun is furesteris
(IlMinuto) – Casteddu, 5 de su mesi de totussantus - S'at a isboddai cenàbara chi benit a is 15.00 in arburada Muristènis s'atopu públicu cun is 29 candidaus a sa Consulta po is furesteris de su Comunu de sa primu tzitadi de sa Sardigna. S'atopu, aprontau de sa Càmara de su Traballu Cgil, at e tenni po tema "Traballu e tzitadinàntzia". S'argumentu de cunfrontu tenit s' iscopu de aprofundai is bideas e s'aficu de is furesteris in tzitadi. "Cunsideraus unu passu de importu mannu sa nàscida de sa Consulta". Est cantu afirmat Nicola Cabras, responsàbili de su dipartimentu Immigratzioni de sa Cgil de Casteddu aciungendi: "Imoi pedeus a is personis istrangias de arrexonai impari asuba de is temas de su traballu, asuba de is problemas insoru chi funt is nostrus puru, e asuba de is eventualis propostas ". A su dibàtidu ant essi presentis Cabras etotu, is candidaus a sa Consulta, Elisabetta Perrier segretària de sa Càmara de su Traballu, Marinora Di Biase rapresentanti de sa Cgil regionali, su consilleri de su Comunu de Casteddu Sebastiano Dessì. At a acabai is traballus Piero Soldini, responsàbili natzionali Imigratzioni de sa Cgil.
S.P.
Fotografia di Punk Jazz. Fonte Flickr


text:
acajòne, acajónu , nf, nm: cagione Sinonimi e contrari crupa, neche Frasi pesant chistione e si dant acajone ◊ canta, chi tantu neune ti ndhe faghet acajonu! Etimo srd. Traduzioni Francese faute Inglese fault Spagnolo culpa Italiano cólpa Tedesco Schuld.
avriàre 1 , vrb Sinonimi e contrari addulgare, ammítere, atorgare, cufessare Frasi Bacaredhu e Bainzu bi fint meses in presone, ma no aiant avriadu e perunu avocadu fit reséssidu a los fàghere iscapare (Q.Falchi) Traduzioni Francese avouer une faute Inglese to confess Spagnolo confesar, reconocer Italiano confessare, amméttere una mancanza Tedesco zugeben.
crúpa , nf: culpa, curpa, gulpa Definizione sa responsabbilidade de unu dannu, de una cosa male fata, candho dipendhet de ccn., ma fintzes solu una neghe, càusa de calecuna cosa de malu Sinonimi e contrari acajone, difalta, falta, neche Frasi it'est sa curpa chi seis acusendimidha? ◊ funt ghetendisí sa curpa de palas in costas ◊ si sas criaduras faghent gai, sa curpa est de su babbu e sa mama chi no lis daent annestru ◊ si est macu no ndhe at curpa! ◊ apo pecadu pro curpa mia manna ◊ perdit su fillu po curpas de Giuda ◊ atroga sas culpas tuas!◊ si is fillus funt bagamundus, dhui at crupa puru de is babbus e mammas! 2. dae culpa de su discóidu apo fatu in debbadas su caminu Etimo ltn. culpa Traduzioni Francese faute Inglese fault Spagnolo culpa Italiano cólpa, responsabilità Tedesco Schuld.
difàlta , nf: disfalta Sinonimi e contrari crupa, falta, mancàssia Traduzioni Francese faute Inglese fault Spagnolo falta Italiano mancanza, erróre Tedesco Mangel, Fehler.
fadhína , nf Definizione ibbàlliu chi si faet chentza si ndhe acatare, po pagu atentzione, credendho de fàere giustu, de fàere bene / fàghere o nàrrere una cosa in f., ibballiandho Sinonimi e contrari fadhida, fadhichia, fadhoca, fadhu, ilmarru, imbàgliu, malavadhia Frasi pro me no bi at fadhina: est comente naro deo! ◊ bufendhe, in fadhina pro tatza ant leadu su conzu!…◊ in fadhina, creindhe chi in s'ampulla bi aiat abba, at bufadu varichina ◊ is bonas meris de domu de raru arruint in sa fadhina de coi su pani pagu axedu ◊ cussu no faghet bene si no est in fadhina! ◊ at pigau in fadhina una cosa po un'àtera Cognomi e Proverbi prb: chine faet faina faet fadhina Etimo srd. Traduzioni Francese faute, erreur, lapsus Inglese mistake, slip Spagnolo error (m), equivocación, lapsus, falta Italiano sbàglio, erróre, lapsus, fallo Tedesco Irrtum, Lapsus.
fàlta , nf: farta Definizione sa responsabbilidade de unu dannu, de una cosa male fata, candho dipendhent de ccn.; su fartare, su mancare, su no dhu’èssere de una cosa o de ccn. Sinonimi e contrari crupa, elfata, fadhoca, infarta, neche, nechesa, mancànscia / dannu Modi di dire csn: fàghere una cosa chentza farta = a seguru, chentza mancare, itl. immancabilménte; àere o tènnere f. = àere birgonza, sentíresi afaltadu; pagu falta = agiummai, pagu mancat chi… Frasi si irballabo, fachiat finta de no si abbizare de sas fartas meas ◊ no mi la sento de lu cundennare: in isse no bi at pecadu e ne farta ◊ deo no apo poderiu a cuerrare sas fartas tuas ◊ fatesi sa promissa de intregare sas fartas mias a sa rughe pro no pecare piús 2. cussu depiat benni, ma biu chi at fatu farta ◊ su babbu fiat mortu e faiat farta a sa famíllia ancora pitia ◊ no a mie, pobidha, ma a sa bidha nostra as fatu farta (A.Casula)◊ sa mamma est sempre bizilendhe sentza li fàghere farta note e die ◊ aiat gana de ghirare ma fachiat farta pro su trivallu 3. si intras in su mare che afundhas cun sa nae sentza farta (M.Murenu)◊ benide chena falta peruna! ◊ zente che tue, chentza fartas perunas, meritat bene ebbia ◊ depeis calai sentz'e farta peruna! 4. sos irrocos tuos pagu farta mi faghent! 5. s'afitu de cust'ortu si dhu pagat su limone, pagu falta Cognomi e Proverbi prb: no ghetes gurpa mai a sa fortuna: semper filu bi at de falta tua Etimo ctl., spn. Traduzioni Francese faute, culpabilité Inglese error, guilt, deficiency, fault Spagnolo falta, culpabilidad Italiano fallo, colpevolézza, manchevolézza, deficiènza Tedesco Fehler Schuld, Fehltritt.
ilfaltàdu, ilfartàdu , agt: infaltadu, infartadu, irfartadu, isfaltadu, isfartadu Definizione nau de unu, chi po comente foedhat o càstiat ananti de gente (coment’e provandho bregúngia) si biet chi si connoschet in crupa, in farta, si ndhe agatat male ca si connoschet de àere fatu calecuna cosa chi no andhat bene Sinonimi e contrari afaltadu, faltosu, ifastadu, frajau / cdh. infaltatu Frasi sos birgonzosos puru fint abbaidendhe sas pitzocas, mancari isfaltados ◊ l'aciapesi isfartada: li do una mirada si fit sintzera pro fàghere sa proa ◊ fut faedhendhe male de isse e comente si l'at bidu indainanti est abbarradu isfaltadu ◊ bessias a chircare ispiga, isfaltada timendhe sos meres ◊ no ischis mancu ite nàrrere ca ses isfartadu ◊ sos mannos fint isfartados ca aiant postu su minore in perígulu ◊ a s'ómine isfartadu sutzedit su chi timet 2. sa pitzinna turpa connoschiat totu, ma foras dae s'ambiente sou si agatait ilfaltada (Z.A.Cappai) Etimo srd. Traduzioni Francese fautif, qui se sent en faute Inglese to feel at fault or guilty about something Spagnolo que se siente culpable Italiano che si sente in difètto, in cólpa Tedesco wer sich schuldig fühlt.
ilmàrru , nm: irmarru, ismarru, smarru Definizione cosa male fata, dannu o isbàgliu chi si faet chentza dhu bòllere, po pagu atentzione o pagu abbilesa Sinonimi e contrari fadhina, fadhu, imbàgliu, malavadhia, malesaura, scascedhu / ttrs. immarrunada Frasi su male isse lu faghet abbiduduidu, no po ismarru! ◊ no est istadu un'ismarru ma corpu assempiadu, su chi li at dadu! ◊ domandhabbilu a manu arta, si l'at fatu pro istridu o pro ismarru! (G.Ruju)◊ su bestiàmine mi ch'est intradu a su laore pro irmarru, un'iscuta chi mi so fidadu ◊ un'irmarru podet cumbinare, ma totu cussos fogos sunt postos abbididarmente! Traduzioni Francese faute, erreur Inglese mistake Spagnolo error, equivocación (f) Italiano sbàglio, erróre Tedesco Fehler.
imbàgliu , nm: ibàlliu, irbàgliu, irbàlliu, irballu, isbàlgiu, sbàgliu Definizione cosa chi si faet (o chi si narat) in fadhina a su contràriu o diferente de comente depet èssere, de comente andhat bene o de comente si iat a bòllere, po pagu atentzione, ca no s’ischit o fintzes ca no si ammentat bene / èssere in i. = crèiri una cosa candu est un’àtera Sinonimi e contrari aerru, arràntzia, fadhina, fadhoca Frasi chi no fàciu irbàlliu, de cussa maladia a nosu ndi fut morta una craba ◊ malas fainas de sos ómines e imbàglios de sos zuighes ◊ as fatu un'imbàgliu, a torrare! ◊ in cust'iscritu no ant a mancare sos imbàglios ◊ ses in imbàgliu: no est gai comente cres tue Etimo itl. Traduzioni Francese faute Inglese error Spagnolo error, falta Italiano sbàglio Tedesco Fehler.
malavadhía, malavadhína, malavardía , nf: malevadia, malevaldia Definizione fadhina mala, ibbàlliu de fàere dannu / fàghere una cosa, unu dannu, pro m. = de malascigura, po farta de atentzioni, chentza dhu bòlliri Sinonimi e contrari fadhina, malesagura Frasi su chi at fatu no est pro malavardia! ◊ ite tortos, cale fatu bos apo malevaldia? (P.Mossa)◊ malevadadu, no ndh'at, isse, de coro malu: l'at fatu pro malavardia ◊ est rutu ca fit imbriagu o pro malevardia? Etimo srd. Traduzioni Francese faute, erreur Inglese mistake Spagnolo falta, error Italiano sbàglio, erróre Tedesco Fehler.
mancànscia, mancànsia , nf: mancàntzia, mancàssia Definizione su mancare de calecuna cosa chi dhue serbit, nau siat de cosas candho funt chentza calecuna parte, o faent a fossu ue depent èssere bene in paris, e siat de su cumportamentu de chie, mescamente cun curpa, no faet su dovere, su giustu, o faet male Sinonimi e contrari afatallu, falta, fresa 1, manchítzia, pecadu | ctr. sobra Frasi in cust'intúnigu chi ant fatu che at mancàssia: est a fossos! ◊ sa binza si l'at comporada fata ma bi aiat mancàntzias e bi at sighidu a prantare fundhos 2. Deus at a cumpadessi is mancàntzias nostas ◊ connosco sas mancànsias mias ◊ oe duas arrigas cherzo iscríere: si no dhu fatzo mi sento in mancàntzia ◊ apo pecadu in òperas, pessos e mancàssias ◊ cussos no si connoschent chi sunt in mancàntzia! ◊ pro cussa mancànscia mi li so atraghentadu ◊ mancàntzia manna no mi ndi as connotu: poita ses primau cun mimi? ◊ tue non sentis vilesa ne mancàntzia! Etimo itl. Traduzioni Francese manque, carence, faute, omission Inglese defect, omission Spagnolo falta Italiano mancanza, carènza, deficiènza, lacuna, manchevolézza, omissióne Tedesco Mangel, Verfehlung.
nèche , nf: nege, neghe, nexi Definizione sa responsabbilidade (àere o tènnere sa neghe) de unu dannu, de una cosa male fata, candho dipendhent de ccn.; foedhandho de animales, de matas o fintzes de sa salude de su cristianu, male, difetu chi no dhos lassat campare o crèschere singillos (àere o tènnere neghe), fintzes difetu eredau, de famíglia, de aredeu / donai nexi a unu = betare curpas a unu Sinonimi e contrari acajone, crupa, falta, nechesa / defeta, irvistu, istrópiu, mantza, nésica, peca 1 Frasi si su grodhe distruet su masone sa neghe est de chie pastórigat! ◊ si bufamus binu malu, sa neghe l'at s'isteriarzu ◊ su minore no ndhe tenet nege si at fatu fadhina ◊ sa neche est sa mea ca no mi so fatu bonu a nche lu torrare a su caminu zustu ◊ culpa mazore teniat e neghe chie at dadu a Maria a Pedru Feghe! ◊ l'ant mortu chentza neche 2. custa màchina tenet neghe, est cosindhe male ◊ cust'àrbure depet tènnere neghe o no li cufaghet su logu: no bi est creschindhe! ◊ s'animale chi at neghe mànigat meda ma no abbóniat ◊ cussa puntura de ispina mi at lassadu neghe: no poto pinnigare su pódhighe! Cognomi e Proverbi prb: neche o no neche pranghet berbeche Etimo ltn. nece(m) Traduzioni Francese faute, défaut, tare Inglese guilt, fault Spagnolo falta, defecto Italiano cólpa, fallo, difètto, tara Tedesco Schuld, Fehler.
tzancarronàda , nf: ciancarronada Definizione aconcada maca, fatura de tzancarrones Sinonimi e contrari aconcada, acucada, garrafatoni, isconcata, isconchinada, meleda / cdh.tzancarrunata, ttrs. tzancarrunada Etimo srd. Traduzioni Francese faute grossière, balourdise Inglese big mistake, stupid act Spagnolo disparate, imprudencia, falta Italiano cólpo di tèsta, gròsso sbàglio, spropòsito, balordàggine Tedesco unbesonnene Handlung, grober Fehler, Dummheit.


text:
Stracia Twitter po sa critografia de is tzarras
Una campànnia noa, ligada a cussa contras a sa guardiania biomètrica, est incumentzada.
Narat s'annùntziu:
Noas fuidas amostant chi sa proposta noa po una ‘Lei po cuntrastai a beru is abusus sessualis de pipius’ de sa UE iat a obligai is asiendas tennològicas a fichetai me is arraxonus privaus de totus, oblighendi-ddas a speculitai is comunicatzionis privadas.
Si custu est berus, iat a essi sa fini de sa codìfica puntu-puntu chi apoderat sa segretesa de is messàgius e de is arraxonus de boxi me is aplicatzionis che Whatsapp, Telegram e àteras. Dònnia arraxonu iat a essi averiguau cun sa pèrdida de su deretu nostu a sa privatesa e cun s'arriscu de essi sinnalaus comenti criminalis sceti po unu fueddu sballiau.
S'intentu nòbili de gherrai contras sa criminalidadi no podit giustificai in nisciuna manera un'invasioni aici meda grai de sa vida privada nosta: tantu ballit a permiti de si castiai e ascurtai a totu dii a traessu de is ventanas o de unu teleschermu de su romanzu 1984. E iat a agiudai totu custu? No creu, poita ca is criminalis berus ant a agatai maneras noas de comunicai, lassendi chi is arraxonus de totu is àterus siant scoviaus.
Sa campànnia est una clàssica "Stracia Twitter", innui personas medas imbiant una chèscia a unu polìticu de riferimentu, custa borta sa presidenti de sa Cummissioni Europea Ursula von der Leyen, donniunu cun unu messàgiu bia Twitter. Po pigai parti bastat a intrai in su messàgiu originali de sa campànnia e fai clic asuba a su ligòngiu "Click & Tweet"


text:
L’INCHIESTA ‘TOTEM 2’, 48 ASSOLUZIONI. TUTTI I NOMI
"Il fatto non sussiste". Si conclude con 48 assoluzioni il processo «Totem 2», nato dall’inchiesta «Totem», l’indagine della Dda di Messina contro il clan di Giostra. Al centro di questo processo la parte relativa alla gestione e alla collocazione in varie attività commerciali, dei cosiddetti totem, gli apparecchi terminali collegati ad internet per poter effettuare le giocate. Il processo riguardava infatti i gestori di sale giochi e centri scommesse.
La sentenza è della Prima sezione penale del Tribunale, presieduta dal presidente Adriana Sciglio, che ha disposto 48 assoluzioni e una solo condanna a tre mesi per Francesco Barresi (e 516,46 euro di ammenda).
Gli imputati assolti sono Luigi Tibia, Giuseppe Schepis, Roberto Lecca, Francesco Forestieri, Carmelo Salvo, Pietro Santamaria, Natale Caruso, Simone Pati, Antonio Civello, Maria Antonia Cicero, Michele Lombardini, Luciano De Leo, Francesco Gigliarano, Daniele Pantò, Giuseppe Cucinotta, Francesco La Camera, Antonino Guglielmino, Santi De Leo, Fortunato Bellamacina, Antonino Agatino Epaminonda, Daniele Vinci, Massimo Currò, Paolo Currò, Toruccio Salvatico, Filippo Marsala, Veronica Pernicone, Anna Morana, Luigi Irrera, Paolo Chiaia, Antonino Cutè, FrancescoBitto, Roberto Ferrara, Gaetano Russo, Giovanni Mancuso, Rosario Costantino, Giovanni Zanghì, Carlo Sergi, Pasquale Romeo, Francesco Irrera, Ignazio Vinci, Francesco Giuffrida, Giovanni Ieni, Giovanni Pagano, Concetta Pappalardo, Mario Rello, Francesco Tomasello, Giovanni Versaci e Orazio Margurio.
Hanno difeso gli avvocati Salvatore Silvestro, Alessandro Billè, Roberto Materia, Giuseppe Donato, Antonio Giacobello, Antonio Arena, Luigi Cangemi, Salvatore Mirabile, Angela Cicciari, Carmelo Picciotto, Gianluca Currò, Nino Favazzo, Oleg Traclò, Nino Cacia, Fabrizio Alessi, Nunzio Rosso e Cinzia Panebianco.


text:
Coronavirus: sighit s'impignu de su Comunu de Baulàdu po sa genti de sa bidda
Sighit sa gherra contra a su coronavirus de su Comunu de Baulàdu. Difatis, custu fine de gida at cumentzai s'intregu, in dògnia domu de Baulàdu, de duas maschereddas, duas pàriga de guantus e unu botu de gel chi stresiat a is bàterius.
A ddus portai a is famìlias bauladesas ant essi is barratzellus de sa bidda.
Po mori de su tardamentu de s'intregu, su pacu disignau de Franciscu Pala at a lompi in is domus de is tzitadinus in nd'una pariga de diris.


text:
Aíntru de sa 'brenti de Foghesu' cun Danilo Carta. "Portaus s'arti màgica de sa ceràmica a foras de is butegas nostras"
Sighit su viàgiu de Formas. Custa cida IlMinuto arribbat in Foghesu, in Ogiastra, in sa butega ASKòS Foghesu de Danilo Carta, tra is prus bravus e is prus connotus strexajus sardus de s’inzénneru nou. In is traballus de s’artesanu ogiastrinu “s’amori po sa creatzioni” imprassat a is cuatru elementus e donat forma a ogetus de una bellessa incredìbili.
In is creatzionis de Danilo Carta prevalessit sa traditzioni asuba de s’innovatzioni o s’innovatzioni asuba de sa traditzioni?
Decisamenti s’innovatzioni asuba de sa traditzioni, puru poita est difícili nai cali siat sa traditzioni de sa ceràmica sarda e si siat mai esistia una bera traditzioni si no cussa de is màrigas po s’àcua decoradas cun sa paspia de birderàmini e pagu pagu vernissadas de imbirdi cun ‘frittas’ trasparentis (ndr, massa birdósa, otenta de sa fusioni de is matérias principalis de s’imbirdi). In su traballu creativu miu, in su specificu, is influéntzias de sa traditzioni de sa ceràmica sarda tenit unu balori decisamenti de pagu importàntzia.
Ariseu e oi. Comenti funt cambiadas is ténnicas de manixu de sa ceràmica? Cali est sa molla chi spingit s’arti sua a si rennovai?
In custus primus annus de esperiéntzia s’òpera mia at cambiau de continuu su linguàgiu espressivu. Sa passioni creativa mia est donada de una spinta istintiva e po nudda ratzionali chi bessit a pillu de s’ànima mia brullana, sèmpiri pagu disposta a si pigai seriamenti. In sa ceràmica cambiat totu a una tirada. Ma est comentisiollat unu continuu torrai a castiai a is formas e a is ténnicas giai fattas in s’istoria de custus milennius, bastat a pensai a s’arrichesa de is formas e de is ténnicas de is strexajus Grecus e Etruscus. In su specificu, sa produtzioni mia si rennovat puru gratzias a unu scambiu professionali fissu cun artistas de totu su mundu.
Ita raportu tenit cun su tórrinu?
Su raportu miu cun su tórrinu est friscu friscu. Apu cumentzau a modellai is primus testus mius scéti in su me”e gennàrgiu de ocannu cun arrisurtaus chi afastiant a sa calidadi chi m’abetau. Apu cicau de afrontai is diversas formas de sa traditzioni strexaja internatzionali e apu sperimentau formas noas cichendu de arribbai a un’echilíbbriu chi no est fàcili de agatai. In su specificu amu rifiniri is creatzionis mias a cruu, impitendi a sa ténnica antiga de sa brugnidura. Ténnica chi permitit cun s’agiudu de medas trastus de fai dibventai lísciu su testu in argidda, totu custu candu s’agatat ancora in d’unu stadu de duresa lamau “cuoio”, lísciu fintzas a ddu su fai diventai a sprigu. Custa ténnica permitit de donai a su testu, una borta cotu, un’efetu meda vellutau e moddi a su prapu, cun s’aciunta simpli de unu pagheddu de cera de abis.
Danilo Carta agiudat a s’argidda a parturiri o donat forma a s’argidda?
Is formas funt aintru de sa matéria e a mimi tocat scéti a ddas fai benni a pillu.
Cali funt is maistus de fustei?
Is maistus mius funt diaderus medas e iat essi fai un’aggràbiu a calincunu si ndi elencu is nòminis. Po tenni una bidea de su caminu de imparu miu bastat nai ca apu participau a duus Atóbius internatzionalis de ceràmica artística in Cuba cun d’unu totali de otanta participantis, tra custus ddoi furiant artistas cun esperiéntzias de trint’annus. Apu puru aprontau un’Atóbiu in Foghesu in su 2006 chi at biu participai cuíndixi maistus de sa ceràmica chi beniant de totu su mundu, maistus meda bravus. Is òperas fattas in is cuíndixi diris de traballu funt aparadas sèmpiri in su Museu Internatzionali de Ceràmica de Foghesu.
Foghesu e s’artesanau: cali is acàpius?
In su campu de sa ceràmica in Foghesu no ddoi esti stetia mai nesciuna produtzioni, ddoi esti stetia scéti una produtzioni de téula cota a temperadura bàscia. Po s’artesanau po su prus sa comunidadi foghesina at tentu in s’antigu e tenit oi puru artesanus meda bravus chi s’espressant in su manixu de sa linna e de is metallus.
Sa butega de fustei si lamat Askòs Foghesu. Poita?
Foghesu est su nòmini sardu de ‘Perdasdefogu’. Is primus testus de s’istoria benint lamaus de is archeólogus Askòs, unu nòmini chi in Grecu significat brenti. Custu poita is primus strexajus modellànt is creatzionis insoru ispirendusì a s’udri de is animalis chi beniant impitaus po fai capi cantidadis piticas de licuidus. Po custu Askòs Foghesu, a símbulu de sa “Brenti de Foghesu”. Comenti logu arricu de inventzioni e de creatzioni prexada. Po mimi Askòs Foghesu est unu logu màgicu.
Cali oportunidadi de traballu tenit oi un’operadori de cust’arrampu in s’Ísula nostra?
Is possibbilidadis funt meda mannas, totu stait in s’abbiléntzia de s’artesanu de s’insertai in cussus nícius de mercau chi s’industria po natura sua no podit satisfai.
Cali funt is consillus de Danilo Carta po chini bollit cumentzai cust’atividadi?
Su consillu est de crei meda in su própriu traballu e de bessiri de is próprius butegas, donendi aici bisuali a cust’arti màgica.
Si contat sa mostra romana “Pezzi rubati” nominada in su giassu de fustei ‘e totu?
Nudda de importanti. Est unu modu po scongiobai a sa fura disaggradéssia de totu sa produtzioni mia chi apu distribbuiu in calincuna galleria de sa capitali. Naraus ca apu preferiu fai ironia asuba de su disaggradéssiu narendumì: ma insaras seu diventendi bravu si is òperas mias benint furadas!
E is produtzionis otenit arreconnoscimentus iternatzionalis. In su 2007 esti stetiu nominau e lamau comenti espertu permanenti in is Atóbius internatzionalis de Ceràmica artística in Cuba. Ita significat po fustei custu arreconnoscimentu e ita at provau candu dd’at arriciu?
Una sensatzioni meda bella, seguramenti una bella cosa nonostanti no tenia is calidadis e is connoscéntzias ténnicas po ddu meritai. Cust’arreconnoscimentu m’at tzitziau a sighiri in is istúdius e a sperimentai su mundu infiniu de sa ceràmica. Puru si a pustis, de insandus, no apu prus possiu participai a is àteras editzionis po impignus de traballu, po fortuna.
Cun fustei s’arti de sa ceràmica sarda est intrada in is iscolas de s’Ogiastra e esti stetia presentada a 100 scientis de totu su mundu. Cali bilànciu podit fai de custus annus de imparamentu, un’esperiéntzia chi at interessau puru is pipius de s’asilu?
Cussu de s’imparamentu est su cuntentu prus mannu de custus annus. Nudda est prus bellu de biri su prexu in is ogus de is personis chi faint is primus òperas insoru. Siant pipius de s’asilu, de is elementaris e medias siant is scientis de is cursus po mannus, ma puru is furesteris chi apu tentu comenti scientis e chi ant imparau in su “Villaggio Saraceno” de Arbatassa, logu aundi traballu, o ancora cussus chi ant imparau cun is Clims (Comité de Liason des Organisems Militaires Sociaux, ndt) chi de cinc’annus aprontant cuíndixi diris de campu iscola férias innoi in Foghesu. Fai ceràmica est un’atu creativu prenu de prexu chi arricat a totus, est un’atividadi chi spreviat e est comenti una cura, bastit pensai a s’amori po nos ‘e totu chi crescit in is scientis de calisisiat idadi candu bint sa própriu creatzioni. Su disígiu prus mannu chi tengu est cussu de biri una diri unu scienti miu diventai un’artista nomenau. Naru artista, est a nai una personi chi pensat unu mesi e creat una diri. No un’artesanu chi pensat una diri e traballat po totu unu mesi.
Progetu fattu cun sa partecipatzioni de sa Regioni Autónoma de sa Sardigna – L.R. 26/9 po sa língua e cultura sarda


text:
Salude!
Pro mèdiu de carchi artìculu amus a bìdere cales sunt sas diferèntzias prus mannas intre su limbàgiu banaresu e sa Limba sarda comuna. E sa prima diferèntzia l’agatamus pròpiu in su chi amus iscritu como como: su banaresu est unu limbàgiu orale, sa Lsc est una regulamentatzione iscrita. Su banaresu est su chi si faeddat cada die in bidda (chie lu faeddat) e sa Lsc est s’iscritura ufitziale de sa Regione, cando produit iscritos in sardu.
Pro nois sardos, chi leghimus sos giornales in italianu, chi ascurtamus sa televisione e sa ràdiu in italianu, chi amus afortidu s’impreu de s’italianu pro mèdiu de sas connoschèntzias imparadas in iscola, sa chistione est problemàtica. In sìntesi: semus unu pòpulu cun una alfabetizatzione linguìstica in italianu ebbia; de prus, s’italianu si leghet comente s’iscriet francu pagas cosigheddas.
Duncas pro iscrìere in sardu tenimus duas possibilidades: sa de iscrìere cada unu cun su sardu chi faeddat (cun totu sas incoerèntzias chi naschent colende dae s'orale a s'iscritu); sa de iscrìere cun una règula ebbia lassende sa possibilidade de impreare su limbàgiu de sa bidda pro sa comunicatzione orale.
Sa prima possibilidade no est fàtzile, ca diamus àere, de custa manera, una forma de iscritura pro cada bidda; nemmancu sa segunda est fàtzile, ca sa règula cheret connota. Ma semus inoghe pro custu e, movende dae su cunfrontu intre banaresu e Lsc amus a punnare a s’amparu de ambas duas sas formas (orale e iscrita).
Dae su segundu artìculu in susu amus a bìdere mègius sa chistione, ma como comintzamus a bìdere carchi diferèntzia movende dae su pagu chi amus iscritu:
• Carchi. Sa pronùntzia banaresa no est fàtzile a la marcare graficamente. Sas cunsonantes “rc” postas s’una a costàgiu de s’àtera produint unu sonu presente in s’alfabetu fonèticu internatzionale cun su sìmbulu [x]. Atentzione, no est una x ma su sìmbulu fonèticu currispondente a sa “fricativa uvulare surda”. Su matessi sonu lu tenimus finamentas cando leghimus paràulas chi tenent in intro su grupu cunsonànticu “sc”. Duncas, sos grupos de sas paràulas “caRChi” e “iSCritura” los pronuntziamus che pare. Pro evitare de iscrìere “carchi” faddende·nos (iscriende “caschi”, pro nàrrere), tocat a iscrìere cunforma a sa règula chi movet dae s’etimologia. Àteros esèmpios de iscritura faddida movende dae sa fonètica: “casche” imbetzes de “carche” (calcio); “mastis” imbetzes de “martis” (martedì) e gasi sighende.
• Artìculu. Su matessi problema. Su grupu “rt” est pronuntziadu cun sa “laterale fricativa alveolare surda”, marcada cun su sìmbulu [ɬ] . Finamentas inoghe tenimus una matessi pronùntzia movende dae grupos cunsonànticos diferentes. Pensemus a “poRTu” e “poSTu”. Si pronùntziant che pare ma unu est su logu a ue lompent (e dae ue movent) sas imbarcatziones, s’àteru est su partitzìpiu de su verbu “pònnere”. Puncas “Portu Turre” e non “Postu Turre”. De prus, finamentas su grupu “lt” tenet sa matessi pronùntzia: “difucuLTade”. Duncas non podimus iscrìere “aɬìculu”, “poɬu”, “difucuɬade”, ma nemmancu “astìculu”, “postu” (pro su portu) e “dificustade”. Ma cheret chi sighemus s’etimologia: “artìculu”, “portu”, “dificultade” etc.
• Sarda. Inoghe diat èssere prus fàtzile a distìghere “saRDu” dae “saLDu” (il saldo). Tenent sa matessi pronùntzia ma sunt duas paràulas diferentes e si iscrient a manera diferente. Una curiosidade dae sos verbales de su “Premio Ozieri”: «Le parole vanno scritte in un'unica maniera, lasciando alle parlate locali la loro particolare pronunzia: per cui si scriverà “sardu” e non “saldu” [...], “Sardigna” e non “Saldigna”. È il cosiddetto criterio etimologico: la grafia segue l'etimo che sta alla base della parola, prescindendo dalle abitudini fonetiche dei parlanti, abitudini che, logicamente, persistono nella pronuncia».
• Intre. Tocat a iscrìere gasi mancari in bidda preferimus “tra”, che a s’italianu.
• Limbàgiu: est sa forma iscrita de “limbazu”. Gasi etotu “mègius” chi nois pronuntziamus “mezus”.
• Est: lu pronuntziamus in duas maneras cunforma a sa positzione sua in sa frase: “È macu” (sa E ebbia in antis de paràula chi comintzat cun cunsonante); “Eɬ unu machine” (su sonu de sa “laterale fricativa alveolare surda”); “Macu / unu machine EɬE” (su sonu de sa “laterale fricativa alveolare surda” agiunghende·bi sa paragògica E chi amus a bìdere un’àteru momentu”). Ma si iscriet semper “EST” ammentende·nos de s’etimologia latina e finamentas de un’àteru particulare: in sa de tres persones de sos verbos bi cheret semper a T a concruos.
• Faeddat: su matessi. Diferente pronùntzia cunforma a sa frase. Esèmpios: si cherimus iscrìere chi “Antoni lu faeddat bene su sardu”, in su faeddu sa T de faeddat no la pronuntziamus e unimus deretu sa paràula a pustis afortende sa cunsonante a comintzu (lu faeddabbene); diferente chistione si a pustis de “faeddat” non b’at àteru: faeddat, in sa comunicatzione orale si mudat in “faèddada”, addurchende sa T (mudada in D) a agiunghende·bi sa paragògica A. Ma semper “faeddat” devimus iscrìere. Semper ammentende·nos chi in sa de tres persones de sos verbos bi cheret semper a T a concruos. Gasi etotu pro “cheret”.
• Ufitziale. In bidda “ufficio” est “ufìsciu”. In Lsc est “ufìtziu”. Ma in bidda naramus “ufisciale” o “ufitziale”?. Su prus de sas bortas impreamus “uficiale” che a s’italianu”. Ma sa forma curreta in s’iscritu est “ufitziale”.
• Leghimus, leghet. In bidda est legimus, leget.
• Connoschèntzias. Si abbaidamus a sas règulas Lsc custu agatamus: «I cultismi che in latino hanno la finale in -ANTIA, -ENTIA, possono avere in sardo un risultato in -ànsia, -assa, - àntzia, -ènsia, -essa, -èntzia . Per la sua diffusione si preferisce la desinenza in -àntzia, èntzia, per cui: costàntzia, cussèntzia, delincuèntzia, frecuèntzia, passèntzia, prepotèntzia, referèntzia, residèntzia, sufitzièntzia, suplèntzia». In bidda naramus “pascèscia” (“passèntzia” in Lsc) e “cuscèscia” (“cussèntzia” in Lsc”). Ma pro paràulas prus pagu betzas custa forma no andat bene, duncas in su banaresu faeddandu non b’amus “residèscia” (ma “residèntzia”) o “indipendèscia” (ma “indipendèntzia”). Gasi etotu “connoschèntzia” e non “connoschèscia”.
• Cun una. In bidda naramus “Cun d una”, ma cussa D est una cunsonante “eufònica”. Est a nàrrere (dae su gregu), chi “sonat bene”, ma chi non si iscriet.
• Sa bidda. In Bànari naramus “sa ‘idda”, ma finamentas “beni·ti·nde a Bidda”. Duncas cheret chi iscriemus sa paràula cun sa matessi forma lassende chi sa cunsonante mòbile ruat in su faeddu ebbia.
• Diamus. In bidda naramus “dimis”
• Forma. In bidda naramus “foimma”, ma ammentemus·nos de s’ètimu.
A s’àtera borta!
Mauro